Мінулы год у жыцці нашага народа быў напоўнены ўспамінамі аб трагічных падзеях XX стагоддзя і распачатых ганеннях на веру. Мы ўзгадвалі подзвіг новамучанікаў і вызнаўцаў, якія трывала засведчылі сваю адданасць Хрысту. Але нават у гэты грозны для краіны час Гасподзь паказаў нам Сваю міласць: пасля вымушанага дзвюхсотгадовага перарыву было адноўлена Патрыяршаства ў Рускай зямлі, і Царква ў цяжкую часіну выпрабаванняў здабыла ў асобе свяціцеля Ціхана, абранага Прадстаяцелем, мудрага і мужнага пастыра, руплівымі малітвамі якога прад прастолам Усявышняга Тварца наша Царква і народ змаглі прайсці праз горан выпрабаванняў.